Zápisnica zo zasadnutia Grantovej komisie
dňa  12.02.2019

prítomní:  
členovia komisie: 
Ing. Monika Ďurajková, PaedDr. Mária Barancová, Mgr. Boris Čechvala, Nikolaj Gečevský,           Ing. Marcela Kulifajová, Mgr. ET Mgr. Marek Machata, Ing. Martin Patoprstý, Silvia Pilková,         Ing. arch. Lucia Štasselová, Mgr. Michal Vicáň
zapisovateľka/tajomníčka:
Beata Tomášová 
hosť:
Mgr. Pavol Balžanka, prednosta
   
Program:

1.	Otvorenie  
Voľba podpredsedu komisie
Usmernenie ohľadom žiadostí o dotáciu z predchádzajúceho obdobia od starostu Ružinova
2.	Stav vyúčtovania grantov 2018 (v prílohe e-mailu)
3.	Diskusia o návrhu vytvoriť Všeobecné záväzné nariadenie mestskej časti Bratislava-Ružinov o poskytovaní dotácií z rozpočtu mestskej časti Bratislava-Ružinov
4.	Priority Výzvy grantového programu
5.	Vysvetlenie procesu a mechanizmu grantového programu
6.	Mzda ako oprávnený  výdavok
7.	Štatút  komisie – zaslaný bude dodatočne po úprave a konzultácii s právnikom
8.	Návrh VÝZVY a UZNESENIA 
a.	časový harmonogram výzvy
b.	návrh žiadostí o grant
c.	stanovenie maximálnej a minimálnej výšky poskytovaného grantu
d.	návrh hodnotiaceho hárku 
e.	návrh hárku k záverečnej správe spolu s hodnotením výsledku projektu (vypracuje predsedníčka komisie, zaslaný bude dodatočne)
9.	Návrh harmonogramu stretnutí grantovej komisie
10.	Rôzne
a.	pripomienkovanie zápisnice 
b.	podpisovanie zápisnice
c.	zasadnutie komisie (verejné/neverejné)
11.	Záver

k  bodu 1:  
Otvorenie
Rokovanie komisie viedla predsedníčka Grantovej komisie (ďalej len GK) Ing. Ďurajková, na úvod privítala členov komisie, členovia komisie nemali pripomienky k obsahu programu a odsúhlasili program rokovania.

Hlasovanie:            za:  10
                           proti:    0
                     zdržal sa:   0

k bodu 1:
Voľba podpredsedu komisie
GK si za podpredsedníčku zvolila Ing. arch. Luciu Štasselovú. Iné návrhy neboli.
Hlasovanie:            za:  7
                           proti:  0
                     zdržal sa: 3

k bodu 1:
Usmernenie ohľadom žiadostí o dotáciu z predchádzajúceho obdobia od starostu Ružinova
GK žiadosti o dotácie zobrala na vedomie a odsúhlasila, že žiadosti nebude odporúčať MZ na schválenie. Vzhľadom na to, že GK sa bude zaoberať novou koncepciou dotačnej politiky odporúčala, aby sa   žiadatelia o dotácie  s nízkou hodnotou uchádzali o granty. 
Hlasovanie:            za:  9
                           proti:  0
                     zdržal sa:  1

k bodu 2:
Stav vyúčtovania grantov 2018 (v prílohe)
Tajomníčka GK oboznámila členov GK o stave vyúčtovania grantov za rok 2018. Informovala, že     zo  schválených 41 žiadostí o grant čerpalo pridelené finančné prostriedky 37 žiadateľov. Ďalej informovala, že na granty sa vyčerpalo 121 030,16 €. Zostatok 69 674,84 € nebol z rozpočtu vyčerpaný a bol presunutý do rezervného fondu.

k bodu 3:
Diskusia o návrhu vytvoriť Všeobecné záväzné nariadenie mestskej časti Bratislava-Ružinov o poskytovaní dotácií z rozpočtu mestskej časti Bratislava-Ružinov
GK si odhlasovala, že dotáciami sa bude zaoberať až po určení pravidiel a kritérií na ich poskytovanie. Termín na prípravu návrhu kritérií a pravidiel si stanovila do 31.03.2019. Po tomto termíne na najbližšom zasadnutí GK predsedníčka GK predloží tento návrh na schválenie.

Hlasovanie:            za:  10
                           proti:    0
                     zdržal sa:   0
k bodu 4:
Priority Výzvy grantového programu
GK diskutovala o špecifických prioritách grantového programu na rok 2019:

1.	PaedDr. Barancová navrhla tému podpora voľnočasových a mimoškolských aktivít a činností detí a mládeže napr. v športe,  v dopravnom vzdelávaní.
2.	Ing. arch. Štasselová navrhla tému podpora ochrany životného prostredia, separovaný odpad, kontajnerové stojiská, znižovanie a recyklácia odpadu.   
3.	PaedDr. Barancová navrhla tému podpora a skvalitnenie služieb pre deti so špeciálnymi výchovno-vzdelávacími potrebami, podpora inklúzie.
4.	Ing. Ďurajková navrhla tému podpora voľnočasových aktivít seniorov.

Hlasovanie:            za:  9
                           proti:  0
                                 zdržal sa:   1

Po odsúhlasení horeuvedených priorít predsedníčka GK navrhla hlasovať o každej priorite samostatne.

1.	Podpora detských voľnočasových a mimoškolských  aktivít  a činností detí a mládeže napr. v športe, v dopravnom vzdelávaní.
Hlasovanie:            za:  9
                           proti:  0
                           zdržal sa:  1

2.	Podpora ochrany životného prostredia,  separovaný odpad, kontajnerové stojiská, znižovanie a recyklácia odpadu.   
Hlasovanie:            za:  3
                           proti:  1
                           zdržal sa:  6

3.	Podpora a skvalitnenie služieb pre deti so špeciálnymi výchovno-vzdelávacími potrebami, podpora inklúzie.
Hlasovanie:            za:  7
                           proti:  0
                           zdržal sa:  3

4.	Podpora voľnočasových aktivít seniorov.
Hlasovanie:            za:  2
                           proti:  0
                           zdržal sa:  8

UZNESENIE

Na základe hlasovania o jednotlivých prioritách sa GK uzniesla, že bude podporovať tieto priority:

1. Podpora detských komunitných centier, ktorá bude spočívať v podpore voľnočasových a mimoškolských aktivít a činností detí a mládeže napr. v športe, v dopravnom vzdelávaní.

3. Podpora a skvalitnenie služieb pre deti so špeciálnymi výchovno-vzdelávacími potrebami, podpora inklúzie.

k bodu 5:
Vysvetlenie procesu a mechanizmu grantového programu
GK prerokovala proces prijímania a vyhodnocovania žiadostí.  GK dospela k záveru, že pracovníčka miestneho úradu, ktorá má v kompetencii kompletizovanie žiadostí o grant, po ich prevzatí skontroluje ich kompletnosť. 

k bodu 6:
Mzda ako oprávnený výdavok
GK sa zaoberala aj mzdou ako oprávneným výdavkom v žiadostiach o grant a konštatovala, že oprávnenosť výdavkov pri každom jednotlivom projekte vymedzí GK v rámci schvaľovacieho procesu.

k bodu 7:
Štatút komisie 
GK sa zaoberala aj štatútom komisie a navrhla  zmeny, ktoré budú v ňom zapracované. Štatút komisie sa následne odsúhlasí.

k bodu 8:
Návrh VÝZVY a UZNESENIA
GK komisia sa zaoberala formálnymi náležitosťami žiadosti o grant, hodnotiacim hárkom.
Ďalej GK navrhla, aby  záverečná správa z realizácie projektov vo vyúčtovaní, bola zároveň aj hodnotiacou správou a bola prílohou zmluvy. Vzor záverečnej správy vypracuje GK.

GK viedla diskusiu  o maximálnej výške poskytovaného grantu.
1. Predsedníčka navrhla maximálnu výšku poskytovaného grantu v sume 5 000,- €.
Hlasovanie:            za:  9
                           proti:  1
                           zdržal sa:  0

2. Silvia Pilková navrhla maximálnu výšku poskytovaného grantu v sume 7 000,- €
Hlasovanie:            za:  1
                           proti:  3
                           zdržal sa:  6

k bodu 9:
Návrh harmonogramu stretnutí grantovej komisie
Členovia GK boli oboznámení s návrhom harmonogramu. Po schválení poskytnutia grantu   konkrétnemu žiadateľovi miestnym zastupiteľstvom uzatvorí zmluvu o poskytnutí grantu s príjemcom starosta mestskej časti a členovia GK navrhli prípravu týchto zmlúv na podpis od 01.05.2019.

k bodu 10:
Rôzne
GK sa uzniesla, že vzhľadom na to, že zápisnica musí byť zverejnená na webovom sídle mestskej časti najneskôr do 10 dní od zasadnutia komisie, členovia GK budú môcť pripomienkovať zápisnicu GK do 3 dní po zaslaní e-mailom. Ak sa člen GK nevyjadrí k doručenej zápisnici e-mailom do 3 dní pokladá sa to za súhlasné stanovisko.

Podpisovať zápisnicu bude predsedníčka.

GK sa uzniesla, že zasadnutie komisie bude neverejné, vzhľadom na zákon č. 18/2018 o ochrane osobných údajov a o zmene a doplnení niektorých zákonov a tiež v nadväznosti na GDPR.

k bodu 11:
Záver
Predsedníčka GK poďakovala všetkým zúčastneným, popriala pekný večer a  pripomenula, že ďalšie zasadnutie sa bude konať dňa 12.03.2019 vo forme workshopu pre verejnosť.

V Bratislave dňa   14.02.2019

Zapísala: Beata Tomášová, v.r.
 
Overila: Ing. Monika Ďurajková, v.r.